RO
C 252/52
Jurnalul Oficial al Uniunii Europene
17.7.2023
Ordonanța președintelui Tribunalului din 9 iunie 2023 – FFPE secția Consiliu/Consiliul (Cauza T-179/23 R) [„Măsuri provizorii – Drept instituțional – Organizații sindicale sau profesionale (OSP) – Acord încheiat între Consiliu și OSP ale Secretariatului General al Consiliului – Procedură de verificare a criteriilor pentru recunoașterea și reprezentativitatea OSP – Suspendarea drepturilor care decurg din acord ale unei OSP care nu atinge pragul de reprezentativitate – Cerere de suspendare a executării – Lipsa urgenței”] (2023/C 252/63) Limba de procedură: franceza Părțile Reclamantă: Federația funcției publice europene secția Consiliu (FFPE secția Consiliu) (Bruxelles, Belgia) (reprezentanți: A. Champetier și S. Rodrigues, avocați) Pârât: Consiliul Uniunii Europene (reprezentanți: M. Bauer și I.
Demoulin, agenți)
Obiectul Prin cererea întemeiată pe articolele 278 și 279 TFUE, reclamanta solicită suspendarea executării notei Consiliului Uniunii Europene din 3 aprilie 2023 (ORG.1.F/7053/23) referitoare la inițierea celei de a doua proceduri de verificare a FFPE.
Dispozitivul 1) Respinge cererea de măsuri provizorii.
2) Cererea privind cheltuielile de judecată se soluționează odată cu fondul.
Acțiune introdusă la 6 aprilie 2023 – Dansk Avis Omdeling Distribution/ Comisia (Cauza T-195/23) (2023/C 252/64) Limba de procedură: engleza Părțile Reclamantă: Dansk Avis Omdeling Distribution A/S (Vejle, Danemarca) (reprezentant: L. Sandberg-Mørch, avocat) Pârâtă: Comisia Europeană
Concluziile Reclamanta solicită Tribunalului: — declararea cererii admisibilă și întemeiată; — anularea Deciziei Comisiei C(2022) 5706 final din 10 august 2022 privind ajutorul de stat SA.
57991 – 2021/C (ex 2021/NN) pus în aplicare de Danemarca pentru compensația pentru îndeplinirea obligației de serviciu universal acordată Post Danmark A/S în 2020; și — obligarea Comisiei la plata propriilor cheltuieli de judecată, precum și pe cele ale reclamantei.